Európska kvalifikácia na Majstrovstvá sveta v hádzanej mužov 2011 bola európska časť kvalifikácie pre účasť na Majstrovstvách sveta 2011, ktorú organizuje Európska hádzanárska federácia (EHF). Zúčastnilo sa jej 34 európskych družstiev, ktoré súťažili o 9 postupových miest na záverečný turnaj v 7 kvalifikačných skupinách a následnom play-off. Nováčikmi kvalifikácie boli Čierna Hora, Spojené kráľovstvo a Srbsko. Prebiehala od 15. januára do 20. júna 2010.